title: 2013/371/UE: Decizia Consiliului din 9 iulie 2013 de numire a unui membru neerlandez și a unui supleant neerlandez în cadrul Comitetului Regiunilor

text:
               11.7.2013

               RO

               Jurnalul Oficial al Uniunii Europene

               L 190/90

      DECIZIA CONSILIULUI

   din 9 iulie 2013
   de numire a unui membru neerlandez și a unui supleant neerlandez în cadrul Comitetului Regiunilor
   (2013/371/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului neerlandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Annemieke TRAAG.

               (3)

               Un loc de supleant va deveni vacant ca urmare a numirii domnului Rogier van der SANDE în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Rogier van der SANDE, member of the Executive Council of the Province of Zuid-Holland;

                     și

               (b)

               în calitate de supleant:

                           —

                           doamna Annemieke TRAAG, member of the Executive Council of the Province of Gelderland.

         Articolul 2
   Prezenta decizie intră în vigoare la data adoptării.

      Adoptată la Bruxelles, 9 iulie 2013.

            Pentru Consiliu

            Președintele

         R. ŠADŽIUS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2007/222/CE: Decizia Comisiei din 4 aprilie 2007 de aprobare a intrării în funcțiune a Consiliului consultativ regional pentru apele de sud-vest în cadrul politicii comune în domeniul pescuitului

text:
               5.4.2007

               RO

               Jurnalul Oficial al Uniunii Europene

               L 95/52

      DECIZIA COMISIEI

   din 4 aprilie 2007
   de aprobare a intrării în funcțiune a Consiliului consultativ regional pentru apele de sud-vest în cadrul politicii comune în domeniul pescuitului
   (2007/222/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2004/585/CE a Consiliului din 19 iulie 2004 de instituire a consiliilor consultative regionale în cadrul politicii comune în domeniul pescuitului (1), în special articolul 3 alineatul (3),
   având în vedere recomandarea transmisă la 9 februarie 2007 de către Franța în numele Belgiei, Spaniei, Franței, Țărilor de Jos și Portugaliei,
   întrucât:

               (1)

               Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (2) și Decizia 2004/585/CE asigură cadrul de instituire și funcționare a consiliilor consultative regionale.

               (2)

               Articolul 2 din Decizia 2004/585/CE prevede instituirea unui consiliu consultativ regional pentru apele de sud-vest din zonele VIII, IX și X ale Consiliului Internațional pentru Explorarea Apelor Maritime (ICES) (apele din jurul insulelor Azore) și din diviziunile CECAF 34.1.1, 34.1.2 și 34.2.0 (apele din jurul insulelor Madeira și Canare) (3).

               (3)

               În conformitate cu articolul 3 alineatul (1) din Decizia 2004/585/CE, reprezentanții sectorului de pescuit și ai altor grupuri de interese au înaintat Belgiei, Spaniei, Franței, Țărilor de Jos și Portugaliei o cerere privind funcționarea consiliului consultativ regional respectiv.

               (4)

               În conformitate cu articolul 3 alineatul (2) din Decizia 2004/585/CE, statele membre interesate au stabilit dacă cererea privind Consiliul consultativ regional pentru apele de sud-vest respectă dispozițiile prevăzute de decizia menționată. La 9 februarie 2007, statele membre interesate au transmis Comisiei o recomandare privind consiliul consultativ regional respectiv.

               (5)

               Comisia a evaluat cererea înaintată de părțile interesate și recomandarea menționată anterior în raport cu Decizia 2004/585/CE și cu obiectivele și principiile politicii comune în domeniul pescuitului și consideră că respectivul Consiliu consultativ regional pentru apele de sud-vest poate intra în funcțiune,

         DECIDE:
   Articol unic
   Consiliul consultativ regional pentru apele de sud-vest, instituit prin articolul 2 alineatul (1) litera (e) din Decizia 2004/585/CE, intră în funcțiune de la 9 aprilie 2007.

      Adoptată la Bruxelles, 4 aprilie 2007.

            Pentru Comisie

         Joe BORG

            Membru al Comisiei

      (1)  JO L 256, 3.8.2004, p. 17.

      (2)  JO L 358, 31.12.2002, p. 59.

      (3)  Astfel cum au fost definite de Regulamentul (CEE) nr. 3880/91 al Consiliului (JO L 365, 31.12.1991, p. 1).


title: 2013/408/Euratom: Decizia Comisiei din 31 iulie 2012 privind încheierea Acordului de cooperare dintre Comunitatea Europeană a Energiei Atomice și Guvernul Republicii Africa de Sud în domeniul utilizării în scopuri pașnice a energiei nucleare

text:
               31.7.2013

               RO

               Jurnalul Oficial al Uniunii Europene

               L 204/2

         DECIZIA COMISIEI
   din 31 iulie 2012
   privind încheierea Acordului de cooperare dintre Comunitatea Europeană a Energiei Atomice și Guvernul Republicii Africa de Sud în domeniul utilizării în scopuri pașnice a energiei nucleare
   (2013/408/Euratom)
   COMISIA EUROPEANĂ
   având în vedere Tratatul de instituire a Comunității Europene a Energiei Atomice, în special articolul 101 al doilea paragraf,
   având în vedere aprobarea Consiliului,
   întrucât:
   Acordul de cooperare dintre Comunitatea Europeană a Energiei Atomice și Guvernul Republicii Africa de Sud în domeniul utilizării în scopuri pașnice a energiei nucleare trebuie încheiat,
   DECIDE:
   Articolul 1
   Acordul de cooperare dintre Comunitatea Europeană a Energiei Atomice și Guvernul Republicii Africa de Sud în domeniul utilizării în scopuri pașnice a energiei nucleare se aprobă în numele Comunității Europene a Energiei Atomice. Textul acordului este atașat la prezenta decizie.
   Articolul 2
   Un membru al Comisiei este autorizat să semneze acordul și să ia toate măsurile necesare pentru intrarea în vigoare a acestui acord care urmează să fie încheiat în numele Comunității Europene a Energiei Atomice.

      Adoptată la Bruxelles, 31 iulie 2012.

            Pentru Comisie

         Günther OETTINGER

            Membru al Comisiei


title: 2013/500/UE: Decizia Consiliului din 7 octombrie 2013 de stabilire a poziției care urmează să fie adoptată de Uniunea Europeană în cadrul Consiliului General al Organizației Mondiale a Comerțului privind cererea de extindere a derogării de la normele OMC cu privire la preferințele comerciale autonome suplimentare acordate de Uniune Republicii Moldova

text:
               15.10.2013

               RO

               Jurnalul Oficial al Uniunii Europene

               L 273/31

         DECIZIA CONSILIULUI
   din 7 octombrie 2013
   de stabilire a poziției care urmează să fie adoptată de Uniunea Europeană în cadrul Consiliului General al Organizației Mondiale a Comerțului privind cererea de extindere a derogării de la normele OMC cu privire la preferințele comerciale autonome suplimentare acordate de Uniune Republicii Moldova
   (2013/500/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Articolul IX din Acordul de la Marrakech de instituire a Organizației Mondiale a Comerțului („Acordul OMC”) stabilește procedurile pentru acordarea derogărilor referitoare la acordurile comerciale multilaterale cuprinse în anexele 1A, 1B sau 1C la Acordul OMC și în anexele acestora.

               (2)

               Regulamentul (CE) nr. 55/2008 al Consiliului (1) a fost modificat prin Regulamentul (UE) nr. 581/2011 al Parlamentului European și al Consiliului (2), pentru a extinde aplicarea preferințelor comerciale autonome acordate Republicii Moldova („Moldova”) până la data de 31 decembrie 2015 și pentru a modifica contingentele tarifare pentru anumite produse agricole. Regulamentul (CE) nr. 55/2008 oferă liber acces pe piața Uniunii pentru toate produsele originare din Moldova, cu excepția anumitor produse agricole specificate în anexa I la regulamentul respectiv. Produsele specificate în anexa respectivă beneficiază de concesii limitate sub forma unor scutiri de taxe vamale în limita contingentelor tarifare sau a unor reduceri de taxe vamale. Alte extinderi ale domeniului de aplicare a preferințelor prevăzute în Regulamentul (CE) nr. 55/2008 pot fi adoptate pentru a liberaliza importul de vin din Moldova.

               (3)

               În absența unei derogări de la obligațiile Uniunii în temeiul articolului I alineatul (1) și articolului XIII din Acordul General pentru Tarife și Comerț 1994, în măsura în care este necesar, regimul acordat prin intermediul preferințelor comerciale autonome ar trebui să se aplice tuturor membrilor OMC.

               (4)

               Este în interesul Uniunii să solicite o extindere a derogării de la normele OMC cu privire la preferințele comerciale autonome acordate Moldovei de către Uniune în conformitate cu articolul IX alineatul (3) din Acordul OMC pentru a permite Uniunii Europene să acorde scutire de taxe vamale sau tratament preferențial produselor originare din Moldova, inclusiv unor anumite produse agricole pentru care sunt acordate concesii limitate, astfel cum sunt definite în anexa la prezenta decizie, fără a fi obligată să extindă aceleași scutiri de taxe sau tratament preferențial pentru produsele similare din orice alt stat membru OMC până la 31 decembrie 2015.

               (5)

               Uniunea Europeană urmează să depună o astfel de cerere la OMC.

               (6)

               Prin urmare, este oportun să se stabilească poziția care urmează să fie adoptată de Uniune în cadrul Consiliului General al OMC cu privire la cerere,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii în cadrul Consiliului General al Organizației Mondiale a Comerțului este de a solicita extinderea până la data de 31 decembrie 2015 a derogării de la normele OMC cu privire la preferințele comerciale autonome acordate Moldovei de către Uniune pentru produsele originare din Moldova, inclusiv pentru anumite produse agricole pentru care sunt acordate concesii limitate, astfel cum sunt prevăzute în anexă.
   Prezenta poziție se exprimă de către Comisie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 7 octombrie 2013.

            Pentru Consiliu

            Președintele

         J. BERNATONIS

      (1)  Regulamentul (CE) nr. 55/2008 al Consiliului din 21 ianuarie 2008 de introducere a unor preferințe comerciale autonome pentru Republica Moldova și de modificare a Regulamentului (CE) nr. 980/2005 și a Deciziei 2005/924/CE a Comisiei (JO L 20, 24.1.2008, p. 1).

      (2)  Regulamentul (UE) nr. 581/2011 al Parlamentului European și al Consiliului din 8 iunie 2011 de modificare a Regulamentului (CE) nr. 55/2008 al Consiliului de introducere a unor preferințe comerciale autonome pentru Republica Moldova (JO L 165, 24.6.2011, p. 5).

      ANEXĂ

         PRODUSE SUPUSE LIMITELOR CANTITATIVE SAU PLAFOANELOR DE PREȚURI

      1.   Produse care fac obiectul contingentelor tarifare anuale scutite de taxe vamale

                  Număr de ordine

                  Codul NC

                  Descriere

                  2013 (1)

                  2014 (1)

                  2015 (1)

                  09.0504

                  0201-0204

                  Carne de animale din specia bovină, porcină, ovină și caprină proaspătă, refrigerată sau congelată

                  4 000 (2)

                  4 000 (2)

                  4 000 (2)

                  09.0505

                  ex 0207

                  Carne și organe comestibile, proaspete, refrigerate sau congelate, de păsări de la poziția 0105, alta decât ficatul gras de la subpoziția 0207 34

                  500 (2)

                  500 (2)

                  500 (2)

                  09.0506

                  ex 0210

                  Carne și organe comestibile din speciile porcine și bovine, sărate sau în saramură, uscate sau afumate; făină și pudră, comestibile, de carne sau de organe, de animale domestice din speciile porcine și bovine

                  500 (2)

                  500 (2)

                  500 (2)

                  09.4210

                  0401-0406

                  Produse lactate

                  1 500 (2)

                  1 500 (2)

                  1 500 (2)

                  09.0507

                  0407 00

                  Ouă de păsări în coajă

                  120 (3)

                  120 (3)

                  120 (3)

                  09.0508

                  ex 0408

                  Ouă de păsări, fără coajă și gălbenușuri de ou, altele decât cele improprii consumului alimentar

                  300 (2)

                  300 (2)

                  300 (2)

                  09.0509

                  1001 90 91
                  1001 90 99

                  Alt alac (decât alacul destinat însămânțării), grâu comun și meslin

                  55 000 (2)

                  60 000 (2)

                  65 000 (2)

                  09.0510

                  1003 00 90

                  Orz

                  50 000 (2)

                  55 000 (2)

                  60 000 (2)

                  09.0511

                  1005 90

                  Porumb

                  45 000 (2)

                  50 000 (2)

                  55 000 (2)

                  09.0512

                  1601 00 91
                  și
                  1601 00 99

                  Cârnați și produse similare din carne, din organe sau din sânge; preparate alimentare pe baza acestor produse

                  600 (2)

                  600 (2)

                  600 (2)

                  ex 1602

                  Alte preparate și conserve din carne, organe interne comestibile sau sânge:

                              —

                              din păsări de curte din specia Gallus domesticus, nefierte;

                              —

                              din animale domestice din specia porcină;

                              —

                              din animale din specia bovină, nefierte.

                  09.0513

                  1701 99 10

                  Zahăr alb

                  34 000 (2)

                  34 000 (2)

                  34 000 (2)

      2.   Produse pentru care se operează exonerarea de elementul ad valorem al taxei de import

                  Codul NC

                  Descriere

                  0702

                  Tomate, proaspete sau refrigerate

                  0703 20

                  Usturoi, proaspăt sau refrigerat

                  0707

                  Castraveți și cornișoni, proaspeți sau refrigerați

                  0709 90 70

                  Dovlecei, proaspeți sau refrigerați

                  0709 90 80

                  Anghinare

                  0806

                  Struguri, proaspeți sau uscați

                  0808 10

                  Mere, proaspete

                  0808 20

                  Pere și gutui

                  0809 10

                  Caise

                  0809 20

                  Cireșe

                  0809 30

                  Piersici, inclusiv nectarine

                  0809 40

                  Prune și porumbe

         (1)  De la 1 ianuarie până la 31 decembrie.

         (2)  Tone (greutate netă).

         (3)  Milioane de unități.


title: Decizia (PESC) 2015/2216 a Consiliului din 30 noiembrie 2015 de modificare a Deciziei 2010/413/PESC privind adoptarea de măsuri restrictive împotriva Iranului

text:
               1.12.2015

               RO

               Jurnalul Oficial al Uniunii Europene

               L 314/58

         DECIZIA (PESC) 2015/2216 A CONSILIULUI
   din 30 noiembrie 2015
   de modificare a Deciziei 2010/413/PESC privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (1), în special articolul 23,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 26 iulie 2010, Consiliul a adoptat Decizia 2010/413/PESC privind adoptarea de măsuri restrictive împotriva Iranului.

               (2)

               Prin hotărârea sa din 18 septembrie 2015 în cauza T-121/13, Tribunalul Uniunii Europene a anulat decizia Consiliului de a include Compania de investiții pentru fondurile de pensii din industria petrolieră a Iranului (OPIC) pe lista persoanelor și entităților care fac obiectul măsurilor restrictive prevăzute în anexa II la Decizia 2010/413/PESC.

               (3)

               OPIC ar trebui inclusă din nou pe lista persoanelor și entităților care fac obiectul măsurilor restrictive, pe baza unei noi expuneri de motive.

               (4)

               Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia 2010/413/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la 1 decembrie 2015.

      Adoptată la Bruxelles, 30 noiembrie 2015.

            Pentru Consiliu

            Președintele

         J. ASSELBORN

      (1)  JO L 195, 27.7.2010, p. 39.

      ANEXĂ
      Entitatea menționată mai jos se introduce pe lista care figurează în partea I din anexa II la Decizia 2010/413/PESC:
      I.   Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului
      B.   Entități

                     Numele

                     Informații de identificare

                     Motive

                     Data includerii în listă

                     „159.

                     Compania de investiții pentru fondurile de pensii din industria petrolieră a Iranului (OPIC)

                     No 234, Taleghani St, Teheran, Iran

                     OPIC acordă un sprijin semnificativ guvernului Iranului, furnizând resurse financiare și servicii de finanțare pentru proiectele de dezvoltare din sectorul petrolului și gazelor naturale unei game diverse de entități care au legături cu guvernul Iranului, inclusiv unor filiale ale societăților deținute de stat (NIOC). De asemenea, OPIC a deținut IOEC (Iranian Offshore Engineering Construction Co.), care este desemnată de UE pentru oferirea de sprijin logistic guvernului Iranului.
                     Sectorul petrolului și gazelor naturale constituie o sursă importantă de finanțare pentru guvernul Iranului; există o posibilă legătură între veniturile din petrol ale Iranului derivate din sectorul său energetic și finanțarea activităților cu risc de proliferare ale Iranului.
                     Directorul general al OPIC se numește Naser Maleki și este o persoană desemnată de Organizația Națiunilor Unite pe motiv că ar fi director al Shahid Hemat Industrial Group (SHIG) și, de asemenea, funcționar al MODAFL (Ministerul Apărării și al Suportului Logistic pentru Forțele Armate) însărcinat cu supravegherea activității privind programul de rachete balistice Shahab 3 (racheta balistică cu rază lungă de acțiune a Iranului, în funcțiune în prezent). SHIG este o entitate desemnată de Organizația Națiunilor Unite pe motiv că este o entitate subordonată a Organizației Industriilor Aerospațiale (AIO – o entitate desemnată de UE) și implicată în programul de rachete balistice al Iranului. În consecință, OPIC este direct asociată activităților nucleare cu risc de proliferare ale Iranului sau dezvoltării vectorilor purtători de arme nucleare.

                     1.12.2015”


title: Decizia Comisiei din 29 decembrie 2003 privind deschiderea unei anchete în temeiul articolului 27 alineatul (2) din Regulamentul (CE) nr. 2501/2001 al Consiliului cu privire la violarea libertății de asociere în Belarus

text:
Anunţ juridic important

|

32004D0023

Official Journal L 005 , 09/01/2004 P. 0090 - 0090 Ediţie specială în limba cehă Chapter 02 Volume 16 P. 3  - 3 Ediţie specială în limba estonă Chapter 02 Volume 16 P. 3  - 3 Ediţie specială în limba maghiară Chapter 02 Volume 16 P. 3  - 3 Ediţie specială în limba lituaniană Chapter 02 Volume 16 P. 3  - 3 Ediţie specială în limba letonă Chapter 02 Volume 16 P. 3  - 3 Ediţie specială în limba malteză Chapter 02 Volume 16 P. 3  - 3 Ediţie specială în limba polonă Chapter 02 Volume 16 P. 3  - 3 Ediţie specială în limba slovacă Chapter 02 Volume 16 P. 3  - 3 Ediţie specială în limba slovenă Chapter 02 Volume 16 P. 3  - 3

		20031229Decizia Comisieidin 29 decembrie 2003privind deschiderea unei anchete în temeiul articolului 27 alineatul (2) din Regulamentul (CE) nr. 2501/2001 al Consiliului cu privire la violarea libertății de asociere în Belarus(2004/23/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CE) nr. 2501/2001 al Consiliului din 10 decembrie 2001 de aplicare a unui sistem de preferințe tarifare generalizate pentru perioada 1 ianuarie 2002 – 31 decembrie 2004 [1], astfel cum a fost modificat ultima dată prin Regulamentul (CE) nr. 1686/2003 al Comisiei [2], în special articolul 27 alineatul (2),întrucât:(1) Comisia a primit informații privind săvârșirea unor acte de violare a libertății de asociere în Belarus. Aceste informații i-au fost comunicate acesteia de către Confederația Internațională a Sindicatelor Libere (CISL), Confederația Europeană a Sindicatelor (CES) și Confederația Mondială a Muncii (CMM).(2) Articolul 26 alineatul (1) litera (b) prevede retragerea temporară a preferințelor tarifare, pentru toate sau pentru o parte din produsele originare dintr-o țară beneficiară, din cauza "violării grave și sistematice a libertății de asociere, a dreptului la negociere colectivă sau a principiului nediscriminării în materie de angajare și profesie sau din cauza exploatării muncii copiilor, astfel cum sunt definite în convențiile OIM."(3) Comisia a examinat informațiile comunicate privind presupusele acte de violare a libertății de asociere în Belarus. Aceste presupuse violări se referă la restricționarea dreptului lucrătorilor și angajatorilor de a constitui organizații la alegere fără intervenția autorităților publice, la intervenția autorităților publice în alegerile sindicale, precum și la limitarea activităților sindicale și represiunea liderilor și a militanților sindicali, în contradicție cu principiile cuprinse în Convenția nr. 87 privind libertatea sindicală și apărarea dreptului sindical și Convenția nr. 98 privind dreptul de organizare și negociere colectivă ale Organizației Internaționale a Muncii. Comisia consideră că există suficiente motive care justifică deschiderea unei anchete.(4) Măsurile prevăzute de prezenta decizie sunt conforme cu avizul Comitetului pentru preferințe generalizate,DECIDE:Articol unicComisia va deschide o anchetă privind presupusele violări ale libertății de asociere în Belarus.Adoptată la Bruxelles, 29 decembrie 2003.Pentru ComisiePascal LamyMembru al Comisiei[1] JO L 346, 31.12.2001, p. 1.[2] JO L 240, 26.9.2003, p. 8.--------------------------------------------------


title: Decision No 148 of 25 June 1992 concerning the use of the certificate concerning the applicable legislation (Form E 101) where the period of posting does not exceed three months

text:
               05/Volumul 03

               RO

               Jurnalul Ofícial al Uniunii Europene

               43

         31993D0068

               L 022/124

               JURNALUL OFÍCIAL AL UNIUNII EUROPENE

      DECIZIA nr. 148
   din 25 iunie 1992
   privind utilizarea atestării privind legislația aplicabilă (E 101) în cazul detașărilor care nu depășesc trei luni
   (93/68/CEE)
   COMISIA ADMINISTRATIVĂ A COMUNITĂȚILOR EUROPENE PENTRU SECURITATEA SOCIALĂ A LUCRĂTORILOR MIGRANȚI,
   având în vedere articolul 81 litera (a) din Regulamentul (CEE) nr. 1408/71 al Consiliului din 14 iunie 1971 privind aplicarea regimurilor de securitate socială salariaților, persoanelor care desfășoară activități independente și familiilor acestora care se deplasează în cadrul Comunității, în temeiul căruia aceasta are sarcina de a trata orice problemă administrativă care ține de aplicarea regulamentului menționat,
   întrucât este necesar ca Decizia nr. 125 să fie modificată având în vedere necesitatea limitării riscurilor de abuz și întrucât, în acest scop, este necesară indicarea unei date precise în rubrica 5 din formularul E 101;
   întrucât condițiile vieții economice moderne obligă numeroși colaboratori ai întreprinderilor industriale, comerciale și agricole să facă deplasări frecvente de scurtă durată în interesul întreprinderii de care aparțin;
   întrucât, în acest caz, este dificilă obținerea, în timp util, de la instituția desemnată a țării în care întreprinderea își are sediul a unei atestări cu privire la legislația aplicabilă, înaintea deplasării;
   întrucât este necesar să fie înlesnită procedura de emitere a atestării privind legislația aplicabilă pentru ca asiguratul să dețină un document care să demonstreze șederea sa într-unul din statele membre pentru executarea unei munci și faptul că face în continuare obiectul legislației țării în care se află instituția de care aparține,
   DECIDE:
   (1)   Pentru detașări care nu depășesc trei luni, instituția menționată la articolul 11 alineatul (1) din Regulamentul (CEE) nr. 574/72 poate furniza întreprinderilor care solicită acest lucru formulare E 101 cu număr de ordine și din care completează numai rubrica 5.
   (2)   Întreprinderea completează formularul în dublu exemplar. Unul dintre exemplare este înmânat lucrătorului înaintea plecării, iar celălalt este adresat în termen de 24 de ore instituției desemnate a țării în care întreprinderea își are sediul.
   (3)   Prezenta decizie, care înlocuiește Decizia nr. 125, se aplică începând cu prima zi a lunii următoare publicării sale în Jurnalul Oficial al Comunităților Europene.

            Președintele Comisiei administrative,

         S. PINTO PIZARRO


title: Decizia Consiliului din 21 decembrie 2005 privind încheierea, în numele Comunității Europene, a Acordului privind regimul de scutire de taxe vamale pentru circuitele integrate multi-chip (MCP)Text cu relevanță pentru SEE.

text:
Anunţ juridic important

|

32005D0964

Official Journal L 349 , 31/12/2005 P. 0024 - 0024 Official Journal L 175 , 29/06/2006 P. 0360 - 0360

		20051221Decizia Consiliuluidin 21 decembrie 2005privind încheierea, în numele Comunității Europene, a Acordului privind regimul de scutire de taxe vamale pentru circuitele integrate multi-chip (MCP)(Text cu relevanță pentru SEE)(2005/964/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei [1],întrucât:(1) Circuitele integrate multi-chip (MCP) reprezintă o nouă formă de semiconductoare care nu exista în momentul negocierii acordului privind tehnologia informației în cadrul OMC. În cazul în care aceste circuite ar fi existat la momentul respectiv, ar fi beneficiat probabil de o taxă zero în temeiul acordului. Este necesar să se faciliteze comerțul cu privire la această tehnologie importantă.(2) Comisia a negociat, în numele Comunității, un Acord privind regimul de scutire de taxe vamale pentru circuitele integrate multi-chip (MCP) (denumit în continuare "acord") în cadrul GAMS ().(3) Acordul elimină drepturile și impunerile aplicate pentru MCP, menținând neschimbate taxele consolidate ale OMC.(4) Acordul a fost autentificat de secretarul general al Consiliului Uniunii Europene în calitate de depozitar la 28 noiembrie 2005.(5) Este necesar ca acordul să fie încheiat în numele Comunității.(6) Punctul 7 litera (a) din acord prevede că, după primirea de către depozitar a patru instrumente de acceptare, părțile care le-au depus convin asupra unei date de intrare în vigoare a acordului. În calitate de reprezentantă a Comunității în cadrul GAMS, Comisia ar trebui autorizată să convină cu celelalte părți la acord asupra unei date în acest scop,DECIDE:Articolul 1Acordul privind regimul de scutire de taxe vamale pentru circuitele integrate multi-chip (MCP) se încheie în numele Comunității.Textul acordului se anexează la prezenta decizie.Articolul 2Comisia este autorizată să convină cu celelalte părți la acord asupra unei date de intrare în vigoare. Această dată se publică în Jurnalul Oficial al Uniunii Europene.Articolul 3Președintele Consiliului este autorizat să numească persoana împuternicită (persoanele împuternicite) să depună, în numele Comunității, instrumentul de acceptare a acordului în conformitate cu punctul 7 litera (b) din acord.Adoptată la Bruxelles, 21 decembrie 2005.Pentru ConsiliuPreședinteleB. Bradshaw[1] Nepublicată încă în Jurnalul Oficial.--------------------------------------------------


title: 2014/146/UE: Decizia Consiliului din 28 ianuarie 2014 privind încheierea Acordului de parteneriat în domeniul pescuitului dintre Uniunea Europeană și Republica Mauritius

text:
               18.3.2014

               RO

               Jurnalul Oficial al Uniunii Europene

               L 79/2

      DECIZIA CONSILIULUI

   din 28 ianuarie 2014
   privind încheierea Acordului de parteneriat în domeniul pescuitului dintre Uniunea Europeană și Republica Mauritius
   (2014/146/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Uniunea a negociat cu Republica Mauritius un Acord de parteneriat în domeniul pescuitului, care prevede posibilități de pescuit pentru navele UE în apele aflate sub suveranitatea sau jurisdicția Republicii Mauritius.

               (2)

               Acordul de parteneriat în domeniul pescuitului dintre Uniunea Europeană și Republica Mauritius (denumit în continuare „acordul de parteneriat în domeniul pescuitului”) a fost semnat în conformitate cu Decizia 2012/670/UE a Consiliului din 9 octombrie 2012 privind semnarea, în numele Uniunii Europene, a Acordului de parteneriat în domeniul pescuitului dintre Uniunea Europeană și Republica Mauritius (1).

               (3)

               Acordul de parteneriat în domeniul pescuitului ar trebui aprobat,

         ADOPTĂ PREZENTA DECIZIE:
   Articolul 1
   Acordul de parteneriat în domeniul pescuitului dintre Uniunea Europeană și Republica Mauritius se aprobă în numele Uniunii.
   Textul acordului de parteneriat în domeniul pescuitului este atașat la prezenta decizie.
   Articolul 2
   Președintele Consiliului efectuează, în numele Uniunii, notificările prevăzute la articolul 17 din acordul de parteneriat în domeniul pescuitului (2).
   Articolul 3
   Prezenta decizie intră în vigoare la data adoptării.

      Adoptată la Bruxelles, 28 ianuarie 2014.

            Pentru Consiliu

            Președintele

         G. STOURNARAS

      (1)  JO L 300, 30.10.2012, p. 34.

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: 2010/287/: Decizia Consiliului din 19 ianuarie 2010 privind existența unui deficit excesiv în Țările de Jos

text:
               21.5.2010

               RO

               Jurnalul Oficial al Uniunii Europene

               L 125/42

         DECIZIA CONSILIULUI
   din 19 ianuarie 2010
   privind existența unui deficit excesiv în Țările de Jos
   (2010/287/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 126 alineatul (6), coroborat cu articolul 126 alineatul (13) și articolul 136,
   având în vedere propunerea Comisiei,
   având în vedere observațiile prezentate de Țările de Jos,
   întrucât:

               (1)

               În conformitate cu articolul 126 alineatul (1) din Tratatul privind funcționarea Uniunii Europene, statele membre trebuie să evite deficitele publice excesive.

               (2)

               Pactul de stabilitate și creștere are la bază obiectivul unor finanțe publice solide ca mijloc de consolidare a condițiilor pentru stabilitatea prețurilor și pentru o creștere susținută și durabilă, care să contribuie la crearea de locuri de muncă.

               (3)

               Procedura de deficit excesiv (PDE) prevăzută la articolul 126 din Tratatul privind funcționarea Uniunii Europene, clarificată prin Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (1) (care face parte din Pactul de stabilitate și creștere), prevede adoptarea unei decizii privind existența unui deficit excesiv. Regulamentul (CE) nr. 1467/97 stabilește, de asemenea, dispoziții de punere în aplicare a articolului 104 din Tratatul de instituire a Comunității Europene, care a devenit articolul 126 din Tratatul privind funcționarea Uniunii Europene. Protocolul privind procedura de deficit excesiv anexat la Tratatul privind funcționarea Uniunii Europene prevede dispoziții suplimentare referitoare la aplicarea PDE. Regulamentul (CE) nr. 479/2009 al Consiliului (2) stabilește norme și definiții detaliate pentru aplicarea dispozițiilor protocolului menționat.

               (4)

               Reforma din 2005 a Pactului de stabilitate și creștere a căutat să-i întărească eficacitatea și bazele economice, precum și să protejeze sustenabilitatea finanțelor publice pe termen lung. Obiectivul acesteia l-a constituit garantarea faptului că situația economică și bugetară este pe deplin luată în considerare în toate etapele PDE. Astfel, Pactul de stabilitate și creștere constituie cadrul care sprijină politicile guvernamentale pentru o revenire rapidă la poziții bugetare solide ținând cont de situația economică.

               (5)

               Articolul 104 alineatul (5) din Tratatul de instituire a Comunității Europene, care a devenit articolul 126 alineatul (5) din Tratatul privind funcționarea Uniunii Europene, prevede obligația Comisiei de a adresa Consiliului un aviz în cazul în care aceasta consideră că într-un stat membru există sau poate să apară un deficit excesiv. Luând în considerare raportul său întocmit în conformitate cu articolul 104 alineatul (3) din Tratatul de instituire a Comunității Europene, care a devenit articolul 126 alineatul (3) din Tratatul privind funcționarea Uniunii Europene, și având în vedere avizul emis de Comitetul economic și financiar în conformitate cu articolul 104 alineatul (4) din Tratatul de instituire a Comunității Europene, care a devenit articolul 126 alineatul (4) din Tratatul privind funcționarea Uniunii Europene, Comisia a concluzionat că în Țările de Jos există un deficit excesiv. În consecință, Comisia a transmis Consiliului un aviz în acest sens cu privire la Țările de Jos la 11 noiembrie 2009 (3).

               (6)

               Articolul 126 alineatul (6) din Tratatul privind funcționarea Uniunii Europene prevede obligația Consiliului de a lua în considerare orice eventuale observații ale statului membru în cauză, înainte de a decide, pe baza unei evaluări globale, dacă există sau nu un deficit excesiv. În cazul Țărilor de Jos, evaluarea globală conduce la concluziile expuse în prezenta decizie.

               (7)

               Conform datelor comunicate de autoritățile Țărilor de Jos în octombrie 2009, nivelul deficitului public al acestei țări ar trebui să atingă 4,8 % din PIB în 2009, fiind astfel cu mult peste valoarea de referință de 3 % din PIB. Depășirea așteptată a valorii de referință poate fi considerată excepțională în sensul dispozițiilor din tratat și din Pactul de stabilitate și creștere. Aceasta este în principal consecința unei încetiniri semnificative a creșterii economice în sensul dispozițiilor din tratat și din Pactul de stabilitate și creștere. Conform previziunilor serviciilor Comisiei din toamna anului 2009, PIB-ul se va contracta cu 4,5 % în 2009 și va crește cu numai ¼ % în 2010. De asemenea, tot pe baza previziunilor serviciilor Comisiei din toamna anului 2009, depășirea așteptată a valorii de referință nu poate fi considerată temporară, deoarece se preconizează că deficitul public va crește de la 4,7 % din PIB în 2009 la 6,1 % din PIB în 2010, înainte de a înregistra o ușoară scădere, ajungând astfel la 5,6 % din PIB în 2011, în condițiile ipotezei obișnuite de menținere a politicilor actuale. Criteriul deficitului prevăzut de tratat nu este îndeplinit.

               (8)

               Conform datelor comunicate în octombrie 2009 de către autoritățile Țărilor de Jos, datoria publică brută se situează sub valoarea de referință de 60 % din PIB, și anume la 59,7 % (4) din PIB în 2009. Previziunile serviciilor Comisiei din toamna anului 2009 preconizează o datorie publică brută de 59,8 % din PIB pentru 2009, precum și o creștere a acesteia la aproximativ 66 % din PIB în 2010 și 70 % din PIB în 2011, valoarea de referință de 60 % din PIB urmând astfel să fie depășită. Această creștere este cauzată în mare parte de o deteriorare a soldului primar care se așteaptă a fi importantă.

               (9)

               În conformitate cu articolul 2 alineatul (4) din Regulamentul (CE) nr. 1467/97, „factorii relevanți” pot fi luați în considerare în etapele care conduc la adoptarea deciziei Consiliului privind existența unui deficit excesiv în conformitate cu articolul 126 alineatul (6) din Tratatul privind funcționarea Uniunii Europene numai dacă este îndeplinită dubla condiție ca deficitul să rămână apropiat de valoarea de referință și ca depășirea valorii de referință să fie temporară. Această dublă condiție nu este îndeplinită în cazul Țărilor de Jos. Prin urmare, în etapele care conduc la adoptarea prezentei decizii nu sunt luați în considerare factorii relevanți,

         ADOPTĂ PREZENTA DECIZIE:
   Articolul 1
   În urma unei evaluări globale rezultă că în Țările de Jos există un deficit excesiv.
   Articolul 2
   Prezenta decizie se adresează Regatului Țărilor de Jos.

      Adoptată la Bruxelles, 19 ianuarie 2010.

            Pentru Consiliu

            Președintele

         E. SALGADO

      (1)  JO L 209, 2.8.1997, p. 6.

      (2)  JO L 145, 10.6.2009, p. 1.

      (3)  Toate documentele privind PDE pentru Țările de Jos pot fi consultate la următoarea adresă: http://ec.europa.eu/economy_finance/netstartsearch/pdfsearch/pdf.cfm?mode = _m2

      (4)  Această valoare nu include linia de credit de rezervă privind active nelichide deschisă de guvern în favoarea ING, care reprezintă aproximativ 3 ½ % din PIB (21 miliarde EUR).


title: Decizia Consiliului din 22 noiembrie 1993 privind încheierea Acordului sub forma unui schimb de scrisori între Comunitatea Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun

text:
Anunţ juridic important

|

31996D0155

Official Journal L 036 , 14/02/1996 P. 0029 - 0029 Ediţie specială în limba cehă Chapter 02 Volume 07 P. 126  - 126 Ediţie specială în limba estonă Chapter 02 Volume 07 P. 126  - 126 Ediţie specială în limba maghiară Chapter 02 Volume 07 P. 126  - 126 Ediţie specială în limba lituaniană Chapter 02 Volume 07 P. 126  - 126 Ediţie specială în limba letonă Chapter 02 Volume 07 P. 126  - 126 Ediţie specială în limba malteză Chapter 02 Volume 07 P. 126  - 126 Ediţie specială în limba polonă Chapter 02 Volume 07 P. 126  - 126 Ediţie specială în limba slovacă Chapter 02 Volume 07 P. 126  - 126 Ediţie specială în limba slovenă Chapter 02 Volume 07 P. 126  - 126

		19931122Decizia Consiliuluidin 22 noiembrie 1993privind încheierea Acordului sub forma unui schimb de scrisori între Comunitatea Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun(96/155/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113,având în vedere propunerea Comisiei,întrucât articolul 15 alineatul (2) din Convenția dintre Comunitatea Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană privind un regim de tranzit comun [1] conferă Comisiei mixte înființate prin convenția respectivă competența de a elabora recomandări privind modificarea convenției;întrucât convenția a fost modificată pentru a permite aderarea la convenție a unor noi părți contractante;întrucât modificările respective fac obiectul Recomandării nr. 1/93 a Comisiei mixte; întrucât este necesară aprobarea acordului sub forma unui schimb de scrisori privind recomandarea în cauză,DECIDE:Articolul 1Se aprobă, în numele Comunității, Acordul sub forma unui schimb de scrisori între Comunitatea Europeană și Republica Austria, Republica Finlanda, Republica Islanda, Regatul Norvegiei, Regatul Suediei și Confederația Elvețiană referitor la modificarea Convenției din 20 mai 1987 privind un regim de tranzit comun.Textul acordului este anexat la prezenta decizie.Articolul 2Președintele Consiliului este autorizat să desemneze persoana împuternicită să semneze acordul prin care Comunitatea își asumă obligații.Adoptată la Bruxelles, 22 noiembrie 1993.Pentru ConsiliuPreședintelePh. Maystadt[1] JO L 226, 13.8.1987, p. 2.--------------------------------------------------


title: 2014/737/UE: Decizia Consiliului din 9 octombrie 2014 privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, referitor la înlocuirea Protocolului nr. 4 privind definirea conceptului de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene

text:
               24.10.2014

               RO

               Jurnalul Oficial al Uniunii Europene

               L 305/109

         DECIZIA CONSILIULUI
   din 9 octombrie 2014
   privind poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, referitor la înlocuirea Protocolului nr. 4 privind definirea conceptului de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene

      (2014/737/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Protocolul nr. 4 la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte (1) (denumit în continuare „acordul”) vizează definirea conceptului de „produse originare” și metodele de cooperare administrativă (denumit în continuare „Protocolul nr. 4”).

               (2)

               Convenția regională cu privire la regulile de origine preferențiale pan-euro-mediteraneene (2) (denumită în continuare „convenția”) stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante ale convenției. Albania și alți participanți la procesul de stabilizare și de asociere din Balcanii de Vest au fost invitați să se alăture sistemului de cumul de origine diagonal paneuropean în cadrul Agendei de la Salonic, aprobată de Consiliul European din iunie 2003. Aceștia au fost invitați să se alăture convenției printr-o decizie a Conferinței ministeriale euro-mediteraneene din octombrie 2007.

               (3)

               Uniunea și Albania au semnat convenția la 15 iunie 2011, respectiv la 27 iunie 2011.

               (4)

               Uniunea și Albania au depus instrumentele de acceptare pe lângă depozitarul convenției la 26 martie 2012, respectiv la 5 martie 2012. În consecință, în aplicarea articolului 10 alineatul (3) din convenție, aceasta a intrat în vigoare atât pentru Uniune, cât și pentru Albania la 1 mai 2012.

               (5)

               Conform prevederilor articolului 6 din convenție, fiecare parte contractantă la convenție ia măsurile adecvate pentru a asigura aplicarea efectivă a convenției. În acest sens, Consiliul de stabilizare și de asociere instituit prin acord ar trebui să adopte o decizie care să înlocuiască Protocolul nr. 4 cu un nou protocol care, în ceea ce privește regulile de origine, să facă trimitere la convenție.

               (6)

               Prin urmare, poziția Uniunii în cadrul Consiliului de stabilizare și de asociere ar trebui să se bazeze pe proiectul de decizie anexat,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii Europene în cadrul Consiliului de stabilizare și de asociere instituit prin Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, în legătură cu înlocuirea Protocolului nr. 4 privind definirea conceptului de „produse originare” și metodele de cooperare administrativă la respectivul acord cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene se bazează pe proiectul de decizie a Consiliului de stabilizare și de asociere care figurează în anexă la prezenta decizie.
   (2)   Reprezentanții Uniunii din cadrul Consiliului de stabilizare și de asociere pot accepta modificări minore ale proiectului de decizie a Consiliului de stabilizare și de asociere, fără a mai fi necesară o nouă decizie a Consiliului.
   Articolul 2
   Decizia Consiliului de stabilizare și de asociere se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Luxemburg, 9 octombrie 2014.

            Pentru Consiliu

            Președintele

         A. ALFANO

      (1)  JO L 107, 28.4.2009, p. 166.

      (2)  JO L 54, 26.2.2013, p. 4.

      PROIECT
      DECIZIA NR. … A CONSILIULUI DE STABILIZARE ȘI DE ASOCIERE UE-Albania
      din
      de modificare a Protocolului nr. 4 privind definirea conceptului de „produse originare” și metodele de cooperare administrativă la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte
      CONSILIUL DE STABILIZARE ȘI DE ASOCIERE UE-Albania,
      având în vedere Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, semnat la Luxemburg la 12 iunie 2006 (1) (denumit în continuare „acordul”), în special articolul 41,
      având în vedere Protocolul nr. 4 la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, privind definirea conceptului de „produse originare” și metodele de cooperare administrativă (denumit în continuare „Protocolul nr. 4”),
      întrucât:

                  (1)

                  Articolul 41 din Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte (denumit în continuare „acordul”) face trimitere la Protocolul nr. 4 la acord (denumit în continuare „Protocolul nr. 4”), care stabilește regulile de origine și prevede cumulul de origine între Uniunea Europeană, Albania, Turcia și orice țară sau teritoriu care participă la procesul de stabilizare și de asociere al Uniunii Europene.

                  (2)

                  Conform articolului 38 din Protocolul nr. 4, Consiliul de stabilizare și de asociere prevăzut la articolul 116 din acord poate decide să modifice dispozițiile Protocolului nr. 4.

                  (3)

                  Convenția regională cu privire la regulile de origine preferențiale pan-euro-mediteraneene (2) (denumită în continuare „convenția”), urmărește să înlocuiască protocoalele privind regulile de origine aflate în prezent în vigoare în țările din zona pan-euro-mediteraneeană cu un act juridic unic. Albania și alți participanți la procesul de stabilizare și de asociere din Balcanii de Vest au fost invitați să se alăture sistemului de cumul de origine diagonal paneuropean în cadrul Agendei de la Salonic, aprobată de Consiliul European din iunie 2003. Aceștia au fost invitați să se alăture convenției printr-o decizie a Conferinței ministeriale euro-mediteraneene din octombrie 2007.

                  (4)

                  Uniunea Europeană și Albania au semnat convenția la 15 iunie 2011 și, respectiv, la 27 iunie 2011.

                  (5)

                  Uniunea Europeană și Albania și-au depus instrumentele de acceptare pe lângă depozitarul convenției la 26 martie 2012, respectiv la 5 martie 2012. În consecință, în aplicarea articolului 10 alineatul (3) din convenție, convenția a intrat în vigoare atât pentru Uniunea Europeană, cât și pentru Albania la 1 mai 2012.

                  (6)

                  În cazul în care trecerea la convenție nu are loc simultan pentru toate părțile contractante ale convenției din zona de cumul, acest fapt nu ar trebui să conducă la o situație mai puțin favorabilă decât cea existentă anterior în temeiul Protocolului nr. 4.

                  (7)

                  Protocolul nr. 4 ar trebui, prin urmare, modificat astfel încât să facă trimitere la convenție,

            ADOPTĂ PREZENTA DECIZIE:
      Articolul 1
      Protocolul nr. 4 la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, privind definirea conceptului de„produse originare” și metodele de cooperare administrativă, se înlocuiește cu textul prevăzut în anexa la prezenta decizie.
      Articolul 2
      Prezenta decizie intră în vigoare la data adoptării.
      Prezenta decizie se aplică de la …

         Adoptată la

               Pentru Consiliul de stabilizare și de asociere UE-Albania

               Președintele

         (1)  JO L 107, 28.4.2009, p. 166.

         (2)  JO L 54, 26.2.2013, p. 4.

         ANEXĂ
         Protocolul nr. 4
         privind definirea conceptului de „produse originare” și metodele de cooperare administrativă
         Articolul 1
         Regulile de origine aplicabile
         (1)   În sensul aplicării prezentului acord, se aplică apendicele I și dispozițiile pertinente prevăzute în apendicele II la Convenția regională cu privire la regulile de origine preferențiale pan-euro-mediteraneene (1) (denumită în continuare „convenția”).
         (2)   Toate trimiterile la „acordul relevant” din apendicele I și din dispozițiile pertinente prevăzute în apendicele II la Convenția regională cu privire la regulile de origine preferențiale pan-euro-mediteraneene se interpretează ca trimiteri la prezentul acord.
         Articolul 2
         Soluționarea litigiilor
         (1)   În cazul în care litigiile survenite în urma procedurilor de verificare prevăzute la articolul 32 din apendicele I la convenție nu pot fi soluționate între autoritățile vamale care solicită verificarea și autoritățile vamale responsabile cu efectuarea verificării respective, ele sunt înaintate Consiliului de stabilizare și de asociere.
         (2)   În toate cazurile, soluționarea litigiilor dintre importator și autoritățile vamale din țara importatoare se efectuează în conformitate cu legislația țării respective.
         Articolul 3
         Modificări ale protocolului
         Consiliul de stabilizare și de asociere poate decide modificarea dispozițiilor prezentului protocol.
         Articolul 4
         Denunțarea convenției
         (1)   Dacă fie Uniunea Europeană, fie Albania notifică în scris depozitarului convenției intenția lor de a denunța convenția în conformitate cu articolul 9 din convenție, Uniunea Europeană și Albania declanșează imediat negocieri cu privire la regulile de origine în scopul punerii în aplicare a prezentului acord.
         (2)   Până la intrarea în vigoare a respectivelor reguli de origine nou negociate, prezentului acord i se aplică în continuare regulile de origine incluse în apendicele I și, după caz, dispozițiile pertinente prevăzute în apendicele II la convenție, aplicabile la momentul denunțării. Cu toate acestea, din momentul denunțării, regulile de origine incluse în apendicele I și, după caz, dispozițiile pertinente prevăzute în apendicele II la convenție se interpretează astfel încât să permită cumulul bilateral doar între Uniunea Europeană și Albania.
         Articolul 5
         Dispoziții tranzitorii — cumulul
         (1)   Fără a aduce atingere articolului 3 din apendicele I la convenție, regulile privind cumulul prevăzute la articolele 3 și 4 din Protocolul nr. 4 la acord, astfel cum a fost modificat prin protocolul la Acordul de stabilizare și de asociere dintre Comunitățile Europene și statele membre ale acestora, pe de o parte, și Republica Albania, pe de altă parte, pentru a ține seama de aderarea Republicii Croația la Uniunea Europeană (2), continuă să se aplice între Uniunea Europeană și Albania până în momentul în care convenția intră în vigoare în raport cu toate părțile contractante enumerate la articole 3 și 4 din acord.
         (2)   Fără a aduce atingere articolului 16 alineatul (5) și articolului 21 alineatul (3) din apendicele I la convenție, în cazul în care cumulul implică numai statele AELS, Insulele Feroe, Uniunea Europeană, Turcia și participanții la procesul de stabilizare și de asociere, dovada originii poate fi constituită de un certificat de circulație a mărfurilor EUR.1 sau de o declarație de origine.

            (1)  JO L 54, 26.2.2013, p. 4.

            (2)  JO L 107, 28.4.2009, p. 2.


title: Decizia directorului Europol din 18 aprilie 2014 de punere în aplicare a Deciziei Consiliului de administrație al Europol din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol

text:
               5.7.2014

               RO

               Jurnalul Oficial al Uniunii Europene

               C 211/13

         DECIZIA DIRECTORULUI EUROPOL
   din 18 aprilie 2014
   de punere în aplicare a Deciziei Consiliului de administrație al Europol din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol
   (2014/C 211/06)
   DIRECTORUL EUROPOL,
   având în vedere Decizia Consiliului privind înființarea Oficiului European de Poliție („Europol”) din 6 aprilie 2009 (1) (în continuare „Decizia Europol”), în special articolul 57 alineatul (5), articolul 62 și articolul 63,
   având în vedere Protocolul întocmit pe baza articolului K.3 din Tratatul privind Uniunea Europeană și a articolului 41 alineatul (3) din Convenția Europol, privind privilegiile și imunitățile Europol, ale membrilor organelor acestuia, ale directorilor adjuncți și ale membrilor personalului Europol (2), în special articolul 10,
   având în vedere Decizia Consiliului de administrație din 16 noiembrie 1999 de aprobare a condițiilor și procedurilor stabilite de Europol privind impozitele aplicabile salariilor și remunerațiilor plătite membrilor personalului Europol în beneficiul Europol (3),
   întrucât:

               (1)

               În conformitate cu articolul 57 alineatul (5) din Decizia Europol, Statutul personalului Europol (4) și alte instrumente relevante continuă să se aplice membrilor personalului care nu sunt recrutați în conformitate cu articolul 57 alineatul (2) din Decizia Europol.

               (2)

               Articolul 57 alineatul (5) din Decizia Europol prevede că, prin derogare de la capitolul 5 din Statutul personalului Europol, rata procentuală a indexării anuale a remunerațiilor stabilită de Consiliu conform articolului 65 din Statutul funcționarilor Comunităților Europene (5) se aplică personalului Europol.

               (3)

               Articolul 57 alineatul (5) din Decizia Europol vizează numai elementele remunerațiilor personalului la care se face referire la capitolul 5 (articolele 43-55) din Statutul personalului Europol și nu include impozitele aplicabile salariilor și remunerațiilor plătite membrilor personalului Europol care intră sub incidența Statutului personalului Europol în beneficiul Europol.

               (4)

               Având în vedere procedura modificată prevăzută la articolul 57 alineatul (5) din Decizia Europol privind indexarea remunerațiilor, articolul 3a din apendicele la Decizia Consiliului de administrație din 16 noiembrie 1999 sus-menționată îl autorizează pe directorul Europol să indexeze, cu începere de la 1 iulie 2010 și, ulterior, în fiecare an, valorile prevăzute la articolul 4 din apendicele menționat, cu un procent identic celui aplicat conform articolului 57 alineatul (5) din Decizia Europol.

               (5)

               Indexarea anuală a remunerației prevăzută la articolul 57 alineatul (5) din Decizia Europol a fost pusă în aplicare de Europol cu efect retroactiv de la 1 iulie 2010 (6) în conformitate cu cifrele stabilite în Regulamentul (UE) nr. 1239/2010 al Consiliului (7).

               (6)

               Impozitul aplicabil membrilor personalului Europol care intră sub incidența Statutului personalului Europol ar trebui modificat astfel încât să reflecte indexarea remunerațiilor aplicată conform articolului 57 alineatul (5) din Decizia Europol,

         DECIDE:
   Articolul 1
   Cu începere de la 1 iulie 2010:

               —

               Valoarea prevăzută în prima teză a articolului 4 din apendicele la Decizia Consiliului de administrație al Europol din 16 noiembrie 1999 se înlocuiește cu 121,45 EUR.

               —

               Valorile în unități euro din tabelul inclus la articolul 4 din apendicele la Decizia Consiliului de administrație al Europol din 16 noiembrie 1999 se înlocuiesc cu următoarele.

                           —

                           8 % la sumele între 121,45 EUR și 2 139,28 EUR

                           —

                           10 % la sumele între 2 139,29 EUR și 2 946,53 EUR

                           —

                           12,5 % la sumele între 2 946,54 EUR și 3 376,87 EUR

                           —

                           15 % la sumele între 3 376,88 EUR și 3 834,95 EUR

                           —

                           17,5 % la sumele între 3 834,96 EUR și 4 265,33 EUR

                           —

                           20 % la sumele între 4 265,34 EUR și 4 682,49 EUR

                           —

                           22,5 % la sumele între 4 682,50 EUR și 5 112,85 EUR

                           —

                           25 % la sumele între 5 112,86 EUR și 5 530,01 EUR

                           —

                           27,5 % la sumele între 5 530,02 EUR și 5 960,36 EUR

                           —

                           30 % la sumele între 5 960,37 EUR și 6 377,53 EUR

                           —

                           32,5 % la sumele între 6 377,54 EUR și 6 807,89 EUR

                           —

                           35 % la sumele între 6 807,90 EUR și 7 225,71 EUR

                           —

                           40 % la sumele între 7 225,72 EUR și 7 656,10 EUR

                           —

                           45 % la sumele peste 7 656,11 EUR.

         Articolul 2
   Prezenta decizie se publică în Jurnalul Oficial al Uniunii Europene.
   Articolul 3
   Prezenta decizie intră în vigoare în ziua următoare adoptării sale de către director.

      Adoptată la Haga, 18 aprilie 2014.

         Rob WAINWRIGHT

            Directorul Europol

      (1)  JO L 121, 15.5.2009, p. 37.

      (2)  JO C 221, 19.7.1997, p. 2.

      (3)  JO C 65, 28.2.2001, p. 6.

      (4)  Actul Consiliului din 3 decembrie 1998 de stabilire a statutului angajaților, aplicabil salariaților Europol (JO C 26, 30.1.1999, p. 23).

      (5)  Regulamentul (CEE, Euratom, CECO) nr. 259/68 al Consiliului (JO L 56, 4.3.1968, p. 1).

      (6)  Comunicarea privind indexarea salariilor de bază și a indemnizațiilor aplicabile membrilor personalului Europol care intră sub incidența Statutului personalului Europol conform articolului 57 alineatul (5) din Decizia Consiliului cu începere de la 1 iulie 2009 și 1 iulie 2010 (a se vedea pagina … din prezentul Jurnal Oficial).

      (7)  Regulamentul (UE) nr. 1239/2010 al Consiliului din 20 decembrie 2010 de ajustare, de la 1 iulie 2010, a remunerațiilor și a pensiilor funcționarilor și ale celorlalți agenți ai Uniunii Europene, precum și a coeficienților corectori aferenți (JO L 338, 22.12.2010, p. 1).


title: Decizia (UE) 2016/1970 a Consiliului din 29 septembrie 2016 privind semnarea, în numele Uniunii Europene, și aplicarea cu titlu provizoriu a Acordului de parteneriat privind relațiile și cooperarea între Uniunea Europeană și statele membre ale acesteia, pe de o parte, și Noua Zeelandă, pe de altă parte

text:
               11.11.2016

               RO

               Jurnalul Oficial al Uniunii Europene

               L 304/1

         DECIZIA (UE) 2016/1970 A CONSILIULUI
   din 29 septembrie 2016
   privind semnarea, în numele Uniunii Europene, și aplicarea cu titlu provizoriu a Acordului de parteneriat privind relațiile și cooperarea între Uniunea Europeană și statele membre ale acesteia, pe de o parte, și Noua Zeelandă, pe de altă parte
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37,
   având în vedere Tratatul privind funcționarea Uniunii Europene, în special articolul 207 și articolul 212 alineatul (1), coroborate cu articolul 218 alineatul (5) și cu articolul 218 alineatul (8) al doilea paragraf,
   având în vedere propunerea comună a Comisiei Europene și a Înaltului Reprezentant al Uniunii pentru afaceri externe și politica de securitate,
   întrucât:

               (1)

               La data de 25 iunie 2012, Consiliul a autorizat Comisia și Înaltul Reprezentant al Uniunii pentru afaceri externe și politica de securitate să înceapă negocieri cu Noua Zeelandă în vederea încheierii unui acord-cadru care să înlocuiască Declarația comună privind relațiile și cooperarea între Uniunea Europeană și Noua Zeelandă din 21 septembrie 2007.

               (2)

               Negocierile privind Acordul de parteneriat privind relațiile și cooperarea între Uniunea Europeană și statele membre ale acesteia, pe de o parte, și Noua Zeelandă, pe de altă parte (denumit în continuare „acordul”), au fost încheiate cu succes la data de 30 iulie 2014. Acordul reflectă relația apropiată existentă de mult timp între părți și legăturile tot mai strânse create între acestea, precum și dorința lor de a-și consolida și a-și extinde mai mult relațiile într-un mod ambițios și inovator.

               (3)

               Articolul 58 din acord prevede faptul că, până la intrarea în vigoare a acordului, Uniunea și Noua Zeelandă pot aplica cu titlu provizoriu anumite dispoziții ale acestuia, stabilite de comun acord de către cele două părți.

               (4)

               Prin urmare, acordul ar trebui semnat în numele Uniunii și anumite prevederi ale sale ar trebui aplicate cu titlu provizoriu până la finalizarea procedurilor necesare pentru încheierea acestuia,

         ADOPTĂ PREZENTA DECIZIE:
   Articolul 1
   Semnarea, în numele Uniunii, a Acordului de parteneriat privind relațiile și cooperarea între Uniunea Europeană și statele membre ale acesteia, pe de o parte, și Noua Zeelandă, pe de altă parte, se autorizează sub rezerva încheierii acordului menționat.
   Textul acordului se atașează la prezenta decizie.
   Articolul 2
   Până la intrarea în vigoare a acordului, în conformitate cu articolul 58 din acord și sub rezerva notificărilor prevăzute de acesta, următoarele dispoziții se aplică cu titlu provizoriu între Uniune și Noua Zeelandă, dar numai în măsura în care acestea se aplică aspectelor care intră în sfera de competență a Uniunii, inclusiv aspectele care intră în sfera de competență a Uniunii de definire și punere în aplicare a politicii externe și de securitate comune (1):

               —

               articolul 3 (Dialogul);

               —

               articolul 4 (Cooperarea în cadrul organizațiilor regionale și internaționale);

               —

               articolul 5 (Dialogul politic);

               —

               articolul 53 (Comitetul mixt), cu excepția alineatului (3) literele (g) și (h);

               —

               titlul X (Dispoziții finale), cu excepția articolului 57 și a articolului 58 alineatele (1) și (3), în măsura în care este necesar pentru a asigura punerea în aplicare cu titlu provizoriu a prevederilor din acord menționate în prezentul articol.

         Articolul 3
   Președintele Consiliului este autorizat să desemneze persoana împuternicită (persoanele împuternicite) să semneze acordul în numele Uniunii.
   Articolul 4
   Prezenta decizie intră în vigoare în ziua următoare datei adoptării.

      Adoptată la Bruxelles, 29 septembrie 2016.

            Pentru Consiliu

            Președintele

         P. ŽIGA

      (1)  Data de la care se aplică cu titlu provizoriu prevederile din acord menționate la articolul 2 se publică în Jurnalul Oficial al Uniunii Europene de către Secretariatul General al Consiliului.


title: 2010/451/UE: Decizia Băncii Centrale Europene din 29 iulie 2010 privind accesul la și utilizarea anumitor date din TARGET2 (BCE/2010/9)

text:
               12.8.2010

               RO

               Jurnalul Oficial al Uniunii Europene

               L 211/45

         DECIZIA BĂNCII CENTRALE EUROPENE
   din 29 iulie 2010
   privind accesul la și utilizarea anumitor date din TARGET2
   (BCE/2010/9)
   (2010/451/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima și a patra liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima și a patra liniuță și articolul 22,
   întrucât:

               (1)

               Prin Orientarea BCE/2007/2 din 26 aprilie 2007 privind Sistemul transeuropean automat de transfer rapid cu decontare pe bază brută în timp real (TARGET2) (1) a fost înființat TARGET2.

               (2)

               Acesta funcționează pe baza unei platforme tehnice unice denumite platformă comună unică (SSP), operată de Deutsche Bundesbank, Banque de France și Banca d’Italia (denumite în continuare „băncile centrale furnizoare ale SSP”). TARGET2 este structurat din punct de vedere juridic ca o multitudine de sisteme cu decontare pe bază brută în timp real; fiecare dintre acestea constituie o componentă a TARGET2 și este operat de o bancă centrală a Eurosistemului. Prin Orientarea BCE/2007/2 regulile privind componentele TARGET2 au fost armonizate în cea mai mare măsură posibilă.

               (3)

               Eurosistemul monitorizează TARGET2, iar BCE asigură conducerea acestuia.

               (4)

               Prin articolul 38 alineatul (1) din anexa II la Orientarea BCE/2007/2 – Condițiile armonizate de participare la TARGET2 (denumite în continuare „Condițiile armonizate”) fiecare bancă centrală este obligată să păstreze confidențialitatea tuturor informațiilor sensibile sau secrete referitoare la plăți și care privesc participanții care au conturi TARGET2 deschise la banca centrală respectivă, cu excepția cazului în care participantul și-a dat consimțământul în scris pentru divulgarea lor sau divulgarea acestor informații este permisă ori cerută de legislația națională.

               (5)

               Cu toate acestea, la articolul 38 alineatul (2) din Condițiile armonizate este prevăzut că participanții își dau acordul, cu condiția ca o astfel de divulgare să nu contravină prevederilor legale aplicabile, pentru ca fiecare bancă centrală să poată divulga informații referitoare la plăți care privesc participantul respectiv și care au fost obținute pe parcursul operării respectivei componente a TARGET2 către: (i) alte bănci centrale sau terți implicați în operarea TARGET2, în măsura în care este necesar pentru funcționarea eficientă a TARGET2, sau (ii) autorități de supraveghere și monitorizare din statele membre și din Uniune, în măsura în care este necesar pentru îndeplinirea atribuțiilor lor publice.

               (6)

               Numai în cazul în care utilizarea datelor agregate din TARGET2 privind plățile nu este suficientă pentru ca băncile centrale să asigure funcționarea efectivă a TARGET2, este necesar ca toate băncile centrale să aibă acces la datele privind tranzacții individuale extrase din SSP și care privesc participanții din toate componentele TARGET2, inclusiv participanții indirecți și titularii de BIC adresabili. Accesul tuturor băncilor centrale la astfel de date privind tranzacții individuale devine necesar și pentru îndeplinirea atribuțiilor publice de monitorizare a TARGET2 alocate Eurosistemului, în cazul în care utilizarea datelor agregate din TARGET2 privind plățile nu sunt suficiente.

               (7)

               Acest acces al băncilor centrale la datele privind tranzacții individuale ale tuturor participanților la TARGET2 ar trebui limitat la ceea ce este necesar pentru a le permite acestor bănci, în temeiul atribuțiilor lor de operare și de monitorizare a TARGET2, să efectueze analize cantitative ale fluxurilor de tranzacționare dintre participanții la TARGET2 sau simulări numerice ale procesului de decontare din TARGET2. De asemenea, acest acces al băncilor centrale ar trebui să excludă toate informațiile referitoare la clienții participanților, cu excepția cazului în care acești clienți sunt participanți indirecți sau titulari de BIC adresabili.

               (8)

               Atunci când sunt efectuate de băncile centrale în calitate de operatori ai TARGET2, aceste analize cantitative și simulări numerice ar trebui să servească în special la asigurarea eficienței structurii TARGET2, la monitorizarea efectelor mecanismului de comisionare și la efectuarea de analize de tip costuri-beneficii ale serviciilor și elementelor suplimentare. Atunci când sunt efectuate de băncile centrale în temeiul atribuțiilor lor de monitorizare a TARGET2, acestea ar trebui să servească în special la analizarea întreruperilor în funcționare din TARGET2, la analizarea schimbărilor din modelele de plată și în ceea ce privește sincronizarea acestora, la cuantificarea nivelului lichidităților și a rezultatelor decontărilor cu lichiditate redusă, la efectuarea de analize structurale și statistice ale fluxurilor de tranzacționare și la oferirea de date suplimentare pentru evaluările regulate și ad-hoc ale monitorizării în funcție de standardele aplicabile.

               (9)

               Păstrarea confidențialității datelor privind tranzacții individuale este extrem de importantă. În acest sens, accesul la și utilizarea datelor privind tranzacții individuale ar trebui limitate la un grup restrâns de membri desemnați din cadrul personalului băncilor centrale. Pe lângă normele privind conduita profesională și confidențialitatea aplicabile membrilor personalului băncilor centrale, Comitetul pentru sistemele de plăți și decontare (PSSC) al Sistemului European al Băncilor Centrale ar trebui să adopte norme specifice pentru accesul la și utilizarea datelor la nivel de tranzacție. Băncile centrale ar trebui să asigure respectarea acestor norme de către membrii desemnați ai personalului lor, iar PSSC ar trebui să monitorizeze această respectare.

               (10)

               PSSC ar trebui să aibă opțiunea de a publica informații derivate din utilizarea datelor la nivel de tranzacție, cu condiția ca aceste informații să nu facă posibilă identificarea participanților sau a clienților participanților, direct sau indirect.

               (11)

               Pentru a permite efectuarea de analize cantitative și de simulări numerice prin folosirea de date la nivel de tranzacție, Eurosistemul ar trebui să creeze un mecanism specific, Simulatorul TARGET2.

               (12)

               Pe lângă prevederile articolului 38 alineatul (2) din Condițiile armonizate care acoperă datele la nivel de tranzacție, articolul 38 alineatul (3) din Condițiile armonizate prevede mai larg faptul că, cu condiția de a nu face posibilă, în mod direct sau indirect, identificarea participantului sau a clienților participantului, o bancă centrală poate utiliza, divulga sau publica informații referitoare la plăți cu privire la participant sau la clienții participantului în scopuri statistice, istorice, științifice sau în alte scopuri în exercițiul funcțiilor publice ale acesteia sau în exercițiul funcțiilor altor entități publice cărora le sunt divulgate aceste informații. Fără a aduce atingere posibilității băncilor centrale de a utiliza, divulga sau publica astfel de informații în temeiul acestui articol, PSSC ar trebui să coordoneze activitățile băncilor centrale.

               (13)

               În articolul 5 din Orientarea BCE/2007/2 sunt prezentate nivelurile de guvernanță din TARGET2; conform dispozițiilor aceluiași articol, Consiliul guvernatorilor este responsabil pentru conducerea, administrarea și controlul TARGET2, fiind asistat de PSSC în calitate de organ consultativ în toate cazurile care privesc TARGET2. În cadrul aceluiași articol este prevăzut faptul că PSSC îndeplinește atribuțiile alocate băncilor centrale prin Orientarea BCE/2007/2 în cadrul general definit de Consiliul guvernatorilor. În această capacitate, PSSC trebuie să îndeplinească anumite atribuții prevăzute în prezenta decizie. Sunt necesare reguli privind votul în cadrul PSSC și posibilitatea Consiliului guvernatorilor de a revizui deciziile PSSC.

               (14)

               Dispozițiile prezentei decizii vor fi extinse pentru a fi aplicabile și băncilor centrale care nu fac parte din Eurosistem și care sunt conectate la TARGET2 în baza unui acord între aceste bănci centrale și Eurosistem,

         ADOPTĂ PREZENTA DECIZIE:
   Articolul 1
   (1)   Băncile centrale au acces la datele privind tranzacții individuale care privesc toți participanții din toate componentele TARGET2 și care au fost extrase din TARGET2 pentru a se asigura funcționarea și monitorizarea eficiente ale TARGET2.
   (2)   Pentru fiecare bancă centrală, accesul la datele prevăzute la alineatul (1) și utilizarea acestora pentru efectuarea de analize cantitative și de simulări numerice vor fi limitate la un membru al personalului și maxim trei supleanți pentru operarea și monitorizarea TARGET2. Membrii personalului și supleanții acestora vor fi membrii ai personalului cu atribuții de operare a TARGET2 și de supraveghere a infrastructurii pieței.
   (3)   Băncile centrale pot desemna membrii personalului și supleanții acestora. Numirea acestora trebuie confirmată de PSSC. Aceeași procedură va fi aplicabilă și în cazul înlocuirii acestora.
   (4)   PSSC adoptă normele specifice pentru garantarea confidențialității datelor la nivel de tranzacție. Băncile centrale asigură respectarea acestor norme de către membrii personalului lor desemnați în conformitate cu alineatele (2) și (3). Fără a aduce atingere aplicării de către băncile centrale a oricăror altor norme privind conduita profesională și confidențialitatea, în cazul nerespectării normelor specifice adoptate de PSSC, băncile centrale vor interzice accesul la sau utilizarea datelor prevăzute la alineatul (1) cu privire la oricare dintre membrii desemnați ai personalului lor. PSSC va monitoriza respectarea dispozițiilor acestui paragraf.
   Articolul 2
   (1)   Se înființează Simulatorul TARGET2 pentru efectuarea analizelor cantitative și a simulărilor numerice prevăzute la articolul 1 alineatul (2).
   (2)   Simulatorul TARGET2 va fi dezvoltat și întreținut de băncile centrale furnizoare ale SSP și de Suomen Pankki. Acesta va cuprinde infrastructura tehnică, instrumentele pentru extragerea datelor și pentru efectuarea de simulări, precum și programul informatic analitic care vor fi apreciate necesare și care vor fi instalate în SSP.
   (3)   Serviciile și specificațiile tehnice ale Simulatorului TARGET2 vor fi stabilite ulterior printr-un acord încheiat între băncile centrale furnizoare ale SSP și de Suomen Pankki și băncile centrale și care va fi aprobat de Consiliul guvernatorilor.
   Articolul 3
   (1)   PSSC va stabili programele de lucru pe termen mediu pentru activitățile de operare și monitorizare care vor fi efectuate prin utilizarea de date privind tranzacții individuale de către membrii personalului desemnați în conformitate cu articolul 1 alineatele (2) și (3).
   (2)   PSSC poate hotărî să publice informații derivate din utilizarea de date la nivel de tranzacție, cu condiția să nu fie posibilă identificarea participanților sau a clienților participanților.
   (3)   PSSC va acționa cu majoritatea simplă. Deciziile acestuia vor face obiectul revizuirii de către Consiliul guvernatorilor.
   (4)   PSSC informează Consiliul guvernatorilor în mod regulat cu privire la toate elementele care privesc aplicarea prezentei decizii.
   Articolul 4
   Fără a aduce atingere articolului 38 alineatul (3) din Condițiile armonizate, PSSC va coordona divulgarea și publicarea de către băncile centrale a informațiilor privind plățile care privesc un participant sau clienții unui participant la care se face trimitere în acel articol.
   Articolul 5
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Frankfurt pe Main, 29 iulie 2010.

            În numele Consiliului guvernatorilor BCE

            Președintele BCE

         Jean-Claude TRICHET

      (1)  JO L 237, 8.9.2007, p. 1.


title: 2009/714/CE: Decizia Comisiei din 21 septembrie 2009 privind desemnarea a doi membri responsabili cu politicile publice în cadrul Consiliului de supraveghere al Grupului consultativ european pentru raportarea financiară

text:
               22.9.2009

               RO

               Jurnalul Oficial al Uniunii Europene

               L 248/38

      DECIZIA COMISIEI

   din 21 septembrie 2009
   privind desemnarea a doi membri responsabili cu politicile publice în cadrul Consiliului de supraveghere al Grupului consultativ european pentru raportarea financiară
   (2009/714/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În conformitate cu Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), este necesar ca un comitet tehnic de contabilitate să pună la dispoziția Comisiei sprijinul și competența sa pentru evaluarea standardelor internaționale de contabilitate. Rolul acestui comitet tehnic de contabilitate este îndeplinit de Grupul consultativ european pentru raportarea financiară (EFRAG).

               (2)

               EFRAG a fost înființat în 2001 de organizații europene reprezentând emitenți, investitori și profesioniști din domeniul contabilității implicați în procesul de raportare financiară.

               (3)

               Ca urmare a reformelor structurii de guvernare a EFRAG, Consiliul de supraveghere al acestui organism include patru membri specializați în politici publice, selectați anume pe baza experienței lor în elaborarea de politici publice, la nivel național sau la nivel european. În conformitate cu secțiunea 3.2 din apendicele 1 la Statutul EFRAG, în vigoare de la 11 iunie 2009, Comisiei îi revine misiunea de a-i desemna pe membrii responsabili cu politicile publice. Membrii Consiliului de supraveghere al EFRAG sunt numiți de Adunarea generală a EFRAG.

               (4)

               În urma unei cereri publice de candidaturi (2), Comisia a selectat candidații în vederea desemnării membrilor responsabili cu politicile publice în cadrul Consiliului de supraveghere al EFRAG.

               (5)

               Prin Decizia 2009/549/CE a Comisiei din 13 iulie 2009 privind desemnarea unui membru responsabil cu politicile publice în cadrul Consiliului de supraveghere al Grupului consultativ european pentru raportarea financiară (3) a fost desemnat un candidat,

         DECIDE:
   Articol unic
   Comisia desemnează prin prezenta doi membri în vederea numirii ca membri responsabili cu politicile publice în cadrul Consiliului de supraveghere al Grupului consultativ european pentru raportarea financiară, numele lor fiind enumerate în anexă.

      Adoptată la Bruxelles, 21 septembrie 2009.

            Pentru Comisie

         Charlie McCREEVY

            Membru al Comisiei

      (1)  JO L 243, 11.9.2002, p. 1.

      (2)  JO C 74, 28.3.2009, p. 61.

      (3)  JO L 182, 15.7.2009, p. 63.

      ANEXĂ

         LISTA MEMBRILOR DESEMNAȚI SPECIALIZAȚI ÎN POLITICI PUBLICE

                  Doamna Aldona KAMELA-SOWINSKA

                  Domnul Angelo PROVASOLI


title: Decizia Consiliului din 14 aprilie 2014 privind încheierea, în numele Uniunii Europene, a Acordului de dialog politic și de cooperare între Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte, în ceea ce privește articolul 49 alineatul (3)

text:
                  15.4.2014

                  RO

                  Jurnalul Oficial al Uniunii Europene

                  L 111/2

         DECIZIA CONSILIULUI
         din 14 aprilie 2014
         privind încheierea, în numele Uniunii Europene, a Acordului de dialog politic și de cooperare între Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte, în ceea ce privește articolul 49 alineatul (3)
         (2014/210/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 79 alineatul (3), coroborat cu articolul 218 alineatul (6) litera (a),
         având în vedere propunerea Comisiei Europene,
         având în vedere aprobarea Parlamentului European,
         întrucât:

                     (1)

                     Acordul de dialog politic și de cooperare între Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte (denumit în continuare „acordul”) a fost semnat la 15 decembrie 2003, sub rezerva încheierii sale la o dată ulterioară.

                     (2)

                     În conformitate cu articolul 54 alineatul (1) din acord, acesta urmează să intre în vigoare în prima zi a lunii următoare celei în care părțile contractante își notifică reciproc finalizarea procedurilor necesare în acest scop.

                     (3)

                     Toate părțile contractante la acord, inclusiv toate statele care erau membre ale Uniunii în momentul semnării acordului, au depus între timp instrumentele lor de ratificare, cu excepția Uniunii.

                     (4)

                     Articolul 49 alineatul (3) din acord prevede obligații pentru părțile contractante referitoare la readmisia migranților ilegali. În consecință, dispoziția respectivă intră sub incidența părții a treia titlul V din Tratatul privind funcționarea Uniunii Europene (TFUE), în special articolul 79 alineatul (3).

                     (5)

                     În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, și fără a aduce atingere articolului 4 din protocolul menționat, statele membre respective nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

                     (6)

                     În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

                     (7)

                     Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia.

                     (8)

                     Acordul ar trebui aprobat în ceea ce privește articolul 49 alineatul (3). În paralel cu prezenta decizie, se va adopta o decizie separată referitoare la încheierea acordului cu excepția articolului 49 alineatul (3) (1),

               ADOPTĂ PREZENTA DECIZIE:

            Articolul 1
            Acordul de dialog politic și de cooperare între Comunitatea Europeană și statele sale membre, pe de o parte, și Republicile Costa Rica, El Salvador, Guatemala, Honduras, Nicaragua și Panama, pe de altă parte se aprobă, în numele Uniunii, în ceea ce privește articolul 49 alineatul (3) (2).

            Articolul 2
            Președintele Consiliului procedează, în numele Uniunii, la notificările prevăzute la articolul 54 din acord (3) și procedează la următoarele declarații:

                        —

                           „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia și, începând cu data respectivă, exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» sau la «Comunitate» din textul acordului se interpretează, după caz, ca trimiteri la «Uniunea Europeană» sau la «Uniune».”;

                        —

                           „Dispozițiile prezentului acord care intră în domeniul de aplicare a părții a treia titlul V din Tratatul privind funcționarea Uniunii Europene sunt obligatorii pentru Regatul Unit și Irlanda ca părți contractante distincte, și nu ca făcând parte din Uniunea Europeană, cu excepția cazului în care Uniunea Europeană împreună cu Regatul Unit și/sau Irlanda au notificat părții din America Centrală faptul că Regatul Unit și/sau Irlanda își asumă obligații ca parte a Uniunii Europene, în conformitate cu Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene. În cazul în care Regatul Unit și/sau Irlanda încetează să își asume obligații ca parte a Uniunii Europene în conformitate cu articolul 4a din Protocolul nr. 21, Uniunea Europeană împreună cu Regatul Unit și/sau Irlanda informează de îndată partea din America Centrală cu privire la orice modificare a poziției lor, caz în care acestea au în continuare obligații în temeiul acordului în nume propriu. Aceleași dispoziții se aplică Danemarcei, în conformitate cu Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene.”

            Articolul 3
            Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

            Adoptată la Luxemburg, 14 aprilie 2014.

                  Pentru Consiliu

                  Președintele

               C. ASHTON

            (1)  Decizia 2014/211/UE a Consiliului (a se vedea pagina 4 a prezentului Jurnal Oficial).

            (2)  Acordul a fost publicat în JO L 111, 15.4.2014, p. 6, împreună cu Decizia 2014/211/UE.

            (3)  Data intrării în vigoare a acordului va fi publicată de către Secretariatul General al Consiliului în Jurnalul Oficial al Uniunii Europene.